CELEX: C2005/330/14
Language: et
Date: 2005-12-24 00:00:00
Title: Kohtuasi C-363/05: Eelotsusetaotlus, mille esitas VAT and Duties Tribunals, London  19. septembri 2005.  aasta määrusega kohtuasjas 1) J.P. Morgan Fleming Claverhouse Investment Trust plc 2) The Association of Investment Trust Companies  versus  Commissioners of HM Revenue and Customs

24.12.2005   
            
            
               ET
            
            
               Euroopa Liidu Teataja
            
            
               C 330/7
            
         Eelotsusetaotlus, mille esitas VAT and Duties Tribunals, London 19. septembri 2005. aasta määrusega kohtuasjas 1) J.P. Morgan Fleming Claverhouse Investment Trust plc 2) The Association of Investment Trust Companies versus Commissioners of HM Revenue and Customs
   (Kohtuasi C-363/05)
   (2005/C 330/14)
   Kohtumenetluse keel: inglise
   Euroopa Ühenduste Kohus on saanud VAT and Duties Tribunals, London 19. septembri 2005. aasta määrusega esitatud eelotsusetaotluse kohtuasjas 1) J.P. Morgan Fleming Claverhouse Investment Trust plc 2) The Association of Investment Trust Companies v. Commissioners of HM Revenue and Customs, mis saabus kohtukantseleisse 26. september 2005.
   VAT and Duties Tribunals, London küsib Euroopa Kohtult eelotsust järgmistes küsimustes:
   
               1.
            
            
               Kas kuuenda direktiivi (1) artikli 13 B osa punkti d alapunktis 6 nimetatud “eriotstarbelised investeerimisfondid” hõlmavad ka ITC taolisi suletud fonde?
            
         
               2.
            
            
               Kui vastus esimesele küsimusele on jaatav, siis kas artikli 13 B osa punkti d alapunkti 6 sõnastus “liikmesriikide määratletud”
               
                           a.
                        
                        
                           lubab liikmesriikidel valida välja nende territooriumil asuvate “eriotstarbeliste investeerimisfondide” hulgast mõned, kelle suhtes kohaldada maksuvabastust haldusteenuste tarnete osas, jättes seda kohaldamata ülejäänud fondidele, või
                        
                     
                           b.
                        
                        
                           tähendab see, et liikmesriigid võivad nende territooriumil asuvate teiste fondide hulgast välja selgitada need, mis langevad määratluse “eriotstarbelised investeerimisfondid” alla ning et maksuvabastus peaks laienema kõikidele sellistele fondidele?
                        
                     
         
               3.
            
            
               Kui teisele küsimusele antud vastuse kohaselt võib liikmesriik valida, millisele “eriotstarbelisele investeerimisfondile” maksuvabastust kohaldada, siis kuidas mõjutavad neutraalse maksustamise, võrdse kohtlemise ja konkurentsi moonutamise ennetamise põhimõtted sellise kaalutlusõiguse kasutamist?
            
         
               4.
            
            
               Kas artikli 13 B osa punkti d alapunktil 6 on otsene mõju?
            
         
      (1)  Nõukogu 17. mai 1977. aasta kuues direktiiv 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta ühine käibemaksusüsteem: ühtne maksubaas, EÜT L 145, 13.6.1977, lk 1.